Diari Oficial de la Generalitat Valenciana


Sumari del DOGV 9790, del 16-02-2024 (2024/1245)

RESOLUCIÓ de 7 de febrer de 2024, de la Presidència de la Generalitat, per la qual es nomenen determinats membres del Consell Tècnic de Delimitació Territorial.
----------------------------------------------------------------------------------------------------------------------------------------------------------------

### Dades del document

Número de DOGV
:   9790

Data del DOGV
:   16-02-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/1245


Data del document
:   07-02-2024

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de febrer de 2024, de la Presidència de la Generalitat, per la qual es nomenen determinats membres del Consell Tècnic de Delimitació Territorial. [2024/1245]  
La Llei 8/2010, de 23 de juny, de la Generalitat, de règim local de la Comunitat Valenciana, en l'article 18, preveu l'existència del Consell Tècnic de Delimitació Territorial com a òrgan d'estudi, consulta, proposta, mediació i arbitratge respecte de les matèries relatives a la demarcació i delimitació territorial de les entitats locals valencianes, adscrit a la conselleria competent en matèria d'administració local.  
  
El Decret 188/2010, de 12 de novembre, del Consell, pel qual es regula el Consell Tècnic de Delimitació Territorial, establix, en l'article 4, la seua composició i funcionament, i preveu l'existència, entre els seus membres, de vocals i representants nomenats per la conselleria competent en matèria d'administració local, a proposta de la Conselleria competent en matèria d'ordenació del territori i urbanisme, de l'Institut Cartogràfic Valencià i de la Federació Valenciana de Municipis i Províncies, així com d'una persona representant designada per cadascuna de les diputacions provincials de la Comunitat Valenciana, l'actuació de la qual es limita a l'àmbit territorial corresponent.  
  
Per tot això, conforme amb les propostes realitzades per cadascuna de les entitats esmentades en el paràgraf anterior; en virtut del que disposa l'article 2 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, que assigna la competència en matèria d'administració local a la Presidència de la Generalitat, i en aplicació de la delegació d'atribucions establida en l'apartat tercer de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, resolc:  
  
Primer  
Nomenar, com a membres del Consell Tècnic de Delimitació Territorial, les persones següents:   
- Caridad García Sanjuán, cap del Servei d'Informació i Anàlisi Urbanístic, en qualitat de vocal representant de la conselleria competent en matèria d'ordenació del territori i urbanisme.  
- José Jaime Pascual Piqueres, coordinador de la Federació Valenciana de Municipis i Províncies, en qualitat de representant dels ens locals.  
  
Segon  
D'acord amb els nomenaments efectuats en l'apartat anterior, amb els efectuats amb anterioritat pel departament del Consell competent en matèria d'administració local i que es mantenen, i amb les designacions comunicades per les diputacions provincials, la composició del Consell Tècnic de Delimitació Territorial, queda de la manera següent:  
  
a) President: la persona titular de la Direcció General d'Administració Local.  
b) Vocal especialista en dret administratiu i administració pública: Inmaculada Rovira Andreu.  
c) Vocal en representació de la conselleria competent en matèria d'ordenació del territori i urbanisme: Caridad García Sanjuán.  
d) Representants designats o designades per cada una de les diputacions provincials de la Comunitat Valenciana:  
- Antonio Medina García, per la Diputació Provincial d'Alacant.  
- Emilio Monfort Bellido, per la Diputació Provincial de Castelló.  
  
- Paz Carceller Llaneza, per la Diputació Provincial de València.  
e) Representant de l'Institut Cartogràfic Valencià: Beatriz Felipe García.  
f) Representant dels ens locals: José Jaime Pascual Piqueres.  
g) Secretària: Ana María Campos Aloy.  
  
Tercer  
La present resolució tindrà efectes des del dia de la firma.  
  
Contra la present resolució, que posa fi a la via administrativa, les persones interessades podran interposar els recursos següents:  
a) Potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
b) Directament, un recurs contenciós administratiu davant dels jutjats contenciosos administratius de València, en el termini de dos mesos, comptats des de l'endemà de la notificació d'esta resolució, d'acord amb el que estableixen els articles 8 i 16 de la Llei 29/1998, de 13 de juliol, reguladora de la jurisdicció contenciosa administrativa.  
  
c) En el cas que la persona interessada siga una administració pública, no es pot interposar recurs en via administrativa, sense perjudici del que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, segons el qual requerir prèviament perquè s'anul·le o es revoque el present acte, en el termini de dos mesos des de la notificació de la present resolució.  
  
Tot això sense perjudici que les persones interessades puguen exercir qualsevol altra via que estimen oportuna.  
  
València, 7 de febrer de 2024.- El president de la Generalitat, p. d. (Resolució de 8 de novembre de 2023; DOGV 13.11.2023), el secretari autonòmic de Presidència: Cayetano García Ramírez.